b'\n_START_ARTICLE_\nFelix Magath\n_START_SECTION_\nRane godine\n_START_PARAGRAPH_\nMagath je ro\xc4\x91en pokraj Aschaffenburga, kao sin portorikanskog vojnika u kopnenoj vojsci SAD-a i majke njemice. Otac je napustio Magatha i njegovu majku 1954. i vratio se u Portoriko. Magath je za svog oca tek \xc4\x8duo u 15. godini, nakon \xc5\xa1to se s njim dopisivao. 1999., Magath je oti\xc5\xa1ao u Portoriko i upoznao se s ocem. Magath i otac se od tada stalno vi\xc4\x91aju dvaput svake godine. Za portorikanski list El Vocero, Magath je izjavio da ima portorikanske korijene i da je ponosan \xc5\xa1to je dio tog etniciteta.\n_START_SECTION_\nIgra\xc4\x8dka karijera\n_START_PARAGRAPH_\nMagath je svoju karijeru kao nogometa\xc5\xa1 zapo\xc4\x8deo igraju\xc4\x87i za lokalni klub Viktoria Aschaffenburg. Od 1974. do 1976. godine, igrao je za 1. FC Saarbr\xc3\xbccken, tada\xc5\xa1njeg drugoliga\xc5\xa1a, pa se premjestio u Hamburger SV i prvu ligu._NEWLINE_Sljede\xc4\x87ih deset sezona je proveo s Hamburgom, postgav\xc5\xa1i 46 golova u 306 utakmica od 1976. u prvoj ligi._NEWLINE_1983. godine, Magath je odveo Hamburg do osvajanja Kupa prvaka sa jedinim pogotkom za 1:0 u finalu protiv Juventusa; sezone 1980./81., zabio je 10 golova u ligi, \xc5\xa1to mu je rekord u karijeri, a pomogao je klubu da zasjedne na drugo mjesto._NEWLINE_Igrao je i za reprezentaciju na mnogim me\xc4\x91unarodnim turnirima, uklju\xc4\x8duju\xc4\x87i i Svjetska prvenstva 1982. i 1986., gdje jje Njema\xc4\x8dka oba puta osvojila drugo mjesto. Jedini poznatiji portorikanac na SP-u, Magath je debitirao 30. travnja 1977., u 2:1 pobjedi na prijateljskoj utakmici sa Jugoslavijom. Imao je ukupno 43 nastupa za njema\xc4\x8dku reprezentaciju, gdje je zabio tri gola.\n_START_SECTION_\nTrenerska karijera\n_START_PARAGRAPH_\nNakon igra\xc4\x8dkog umirovljenja, Magath je zapo\xc4\x8deo sa trenerskom karijerom u listopadu 1995., u biv\xc5\xa1em klubu Hamburgu. Dobio je otkaz na kraju 1996./97. sezone._NEWLINE_Nakon ograni\xc4\x8dene karijere u Eintracht Frankfurtu, njegova trenerski ugled u Njema\xc4\x8dkoj je narastao za vrijeme treniranja VfB Stuttgarta. Nakon toga, oti\xc5\xa1ao je u veliki FC Bayern M\xc3\xbcnchen, 1. srpnja 2004. U prvoj sezoni, Magath je odveo klub do pobjede prvenstva i kupa, \xc5\xa1to je ostvario i sljede\xc4\x87e sezone, prvi put u povijesti natjecanja._NEWLINE_Me\xc4\x91utim, nakon slabog po\xc4\x8detka 2006./07. sezone, mom\xc4\x8dad je zavr\xc5\xa1ila na slabom \xc4\x8detvrtom mjestu i nije se kvalificirala u Ligu prvaka, pa je Magath otpu\xc5\xa1ten 31. sije\xc4\x8dnja 2007. U lipnju 2007., potpisao je ugovor sa VfL Wolfsburgom, i odveo je Vukove do Kupa UEFA 2008./09. i sljede\xc4\x87e Lige prvaka, osvojiv\xc5\xa1i Bundesligu 2008./09.._NEWLINE_7. kolovoza 2006., Magath je izjavio da ga je Portorikanski nogometni savez zaposlio kao izvr\xc5\xa1ni direktor reprezentacije u CONCACAF-ovim kvalifikacijama za Svjetsko prvenstvo 2010. u Ju\xc5\xbenoj Africi._NEWLINE_Magath je za Focus magazin izjavio: "Dobio sam ponudu iz Portorika. Predsjednik Portorikanskog nogometnog saveza me pitao mogu li raditi kao izvr\xc5\xa1ni direktor reprezentacije zbog razvijanja mom\xc4\x8dadi za SP 2010."_NEWLINE__NEWLINE_Magath je bio po\xc4\x8da\xc5\xa1\xc4\x87en ponudom, ali ju je odbio. Prije kraja 2008./09. sezone, pridru\xc5\xbeio se mom\xc4\x8dadi Schalkea 04, po\xc4\x8dev\xc5\xa1i 1. srpnja 2009., a ugovor traje do srpnja 2013. Nakon dvije sezone provedene u Schalkeu, Magath ponovno preuzima VfL Wolfsburg u kojem ostaje tek jednu sezonu.'